**CONVENI MARC DE COOPERACIÓ EDUCATIVA PER A LA REALITZACIÓ DE PRÀCTIQUES ACADÈMIQUES EXTERNES ENTRE LA UNIVERSITAT AUTÒNOMA DE BARCELONA I XXXXXXXXXXXXXXXXX**

**REUNITS**

A)- en el cas de convenis de pràctiques CURRICULARS I/O EXTRACURRICULARS d’alumnat de TOTA LA UAB -

D’una part, en Francisco Javier Lafuente Sancho, Rector Magnífic de la Universitat Autònoma de Barcelona (a partir d’ara “UAB”), que actua en nom i representació d’aquesta universitat, segons Decret 131/2020 publicat al DOGC núm. 8269 d’ 11 de desembre de 2020, en nom i representació d’aquesta institució que té la seu social al Campus Universitari s/n, 08193 Bellaterra (Cerdanyola del Vallès) i número d’identificació fiscal Q0818002H, en virtut de les competències que li atorga l’article 75, paràgraf m) dels Estatuts de la Universitat Autònoma de Barcelona aprovats per Decret 237/2003, de 8 d’octubre i publicats al DOGC (núm. 3993, de 22 d’octubre de 2003).

B) o - en el cas de convenis de pràctiques CURRICULARS d’alumnat d’UNA SOLA FACULTAT -

D’una part, en (......), -càrrec que ostenta la persona signant- de la Universitat Autònoma de Barcelona (a partir d’ara “UAB”), amb número d’identificació fiscal (......) que actua en nom i representació d’aquesta universitat, segons Resolució del Rector de la UAB de Delegació de signatures de 7 d’abril de 2022, Resolc setè, punt 10, amb seu social al Campus Universitari s/n, 08193 Bellaterra (Cerdanyola del Vallès).

D’altra part, el/la senyor/a (......), com a (......), en nom i representació de l’entitat col·laboradora (Nom entitat col·laboradora.....) (a partir d’ara “entitat col·laboradora”), segons apoderament/nomenament/ protocol notarial (.........), domiciliada a (.......) de (.....) (.......), amb NIF (.....).

Les parts es reconeixen la capacitat legal necessària per a formalitzar aquest conveni i

**MANIFESTEN**

1. Que la Universitat Autònoma de Barcelona imparteix en l’actualitat diferents disciplines universitàries, els plans d’estudis de les quals preveuen la possibilitat que els estudiants realitzin un període de pràctiques a les institucions i empreses, amb caràcter curricular.
2. Que l’entitat col·laboradora està interessada a col·laborar amb la Universitat Autònoma de Barcelona, mitjançant la participació activa en la formació pràctica dels seus estudiants.
3. Que, amb la finalitat d’establir els termes d’aquesta col·laboració, ambdues parts estan interessades a subscriure el present conveni de cooperació educativa, de conformitat amb el que disposa el Reial Decret 592/2014, d’11 de juliol, pel qual es regulen les pràctiques acadèmiques externes dels estudiants universitaris, i que es regirà pels pactes següents.

**ACORDEN**

**Primer. Objecte**

L'objecte d'aquest conveni és establir les condicions sobre les quals s’han de desenvolupar les pràctiques acadèmiques externes que estudiants de la UAB han de dur a terme per a la seva formació en l’entitat col·laboradora. Les pràctiques han d’anar encaminades a completar l’aprenentatge teòric i pràctic de l’estudiant per tal de proporcionar-li una formació completa i integral.

L’estudiant ha de desenvolupar aquestes pràctiques externes de conformitat amb el projecte formatiu que es detalla en el conveni específic que se signa amb l’estudiant, en el qual s’inclouen els objectius educatius i les activitats que cal desenvolupar.

Les parts, juntament amb l’estudiant, han de signar un conveni específic que forma part inseparable d’aquest conveni marc, pel qual es regula el projecte formatiu de les pràctiques, així com la durada i el règim de realització.

**Segon. Normativa aplicable**

Aquest conveni està reglamentat pel RD 592/2014, d’11 de juliol, pel qual es regulen les pràctiques acadèmiques externes dels estudiants universitaris; pel RD 1493/2011, de 24 d’octubre, pel qual es regulen els termes i les condicions d’inclusió en el Règim General de la Seguretat Social de les persones que participen en programes de formació; pel RD-Llei 8/2014, de 4 de juliol, d’aprovació de mesures urgents per al creixement, la competitivitat i l’eficiència, i per la Normativa de pràctiques acadèmiques externes d’estudiants de la Universitat Autònoma de Barcelona. En caràcter supletori, s’apliquen les normes que regulen els convenis de col·laboració de la Llei 26/2010, de 3 d’agost, i de la Llei 40/2015, d’1 d’octubre, de règim jurídic del sector públic.

**Tercer. Condicions generals de la realització de les pràctiques**

3.1 Les pràctiques acadèmiques externes constitueixen una activitat de naturalesa formativa que ha de permetre aplicar i complementar els coneixements adquirits en la formació acadèmica, afavorint l’adquisició de competències que preparin per a l’exercici d’activitats professionals, facilitin l’ocupació i fomentin la capacitat d’emprenedoria.

3.2 Durant l’estada en pràctiques a l’entitat col·laboradora, s’han de fer tasques pròpies de l’àmbit professional amb l’objectiu de completar l’aprenentatge teòric i pràctic adquirit en la formació acadèmica, aconseguir experiència professional i investigadora, i obtenir competències i habilitats en els nivells als quals es pugui accedir per raó dels estudis universitaris matriculats.

3.3 L’estudiant ha d’estar subjecte a l’horari i les normes fixades per l’entitat col·laboradora. El calendari i l’horari previstos per a la realització de les pràctiques han de ser compatibles amb l’activitat acadèmica, formativa i de representació i participació de l’estudiant a la universitat.

En qualsevol cas, l’estudiant té dret al règim de permisos següent:

1. Per exàmens, ja siguin parcials o finals. L’estudiant té permís tot el dia en què té lloc l’examen.
2. Per tutoria. L’estudiant té permís les hores indispensables per a la tutoria.
3. Per presentació de treballs acadèmics. L’estudiant té permís les hores indispensables per a la presentació dels treballs acadèmics.
4. Per la representació i la participació en els òrgans de govern i de representació de la Universitat. L’estudiant té permís les hores indispensables per a la celebració de les sessions i per a participar en els processos electorals que corresponguin.
5. Per visita mèdica. L’estudiant té permís les hores indispensables per assistir a la visita mèdica.
6. Per altres supòsits aprovats conjuntament per l’entitat col·laboradora i la Universitat Autònoma de Barcelona.

L’estudiant ha d’informar l’entitat col·laboradora amb prou antelació d’aquelles absències que siguin previsibles i ha de presentar els justificants corresponents.

L’entitat col·laboradora comunicarà de forma immediata a la Universitat Autònoma de Barcelona dels dies d’absència programada de l’estudiant així com els dies que no hagi pogut assistir a la realització de les pràctiques amb motiu de la seva baixa de conformitat amb el què disposa la disposició 52a del Text refós de la Llei General de la Seguretat Social, introduïda pel Reial Decret Llei 2/2023, de 16 de març, de mesures urgents per a l'ampliació de drets dels pensionistes, la reducció de la bretxa de gènere i l'establiment d'un nou marc de sostenibilitat del sistema públic de pensions.

Les hores de pràctiques que no s’hagin pogut dur a terme a causa d’un permís poden comportar una ampliació de la data d’acabament de l’estada de pràctiques equivalent al temps gaudit al permís, sempre que aquesta ampliació es comuniqui amb anterioritat a la finalització del període inicialment pactat.

3.4 L’estudiant ha de desenvolupar l’estada de pràctiques sota la supervisió de dues persones tutores: una professional de l’entitat col·laboradora, designada per aquesta entitat i que s’encarregarà d’orientar i supervisar el treball en pràctiques de l’estudiant; i una persona docent de la Universitat, designada per la Universitat i que s’ha de coordinar amb la tutora de l’entitat col·laboradora per fer un seguiment efectiu de les pràctiques, proporcionar suport a l’estudiant per a l’elaboració de la memòria i dur a terme el procés avaluador de les pràctiques.

3.5 La persona tutora designada per l’entitat col·laboradora ha de fixar el pla de treball que caldrà seguir, d’acord amb el projecte formatiu i en coordinació amb la tutora acadèmica, i ha d’emetre un informe final, en què es valorin les aptituds i competències que recull l’article 13 del Reial Decret 592/2014, d’11 de juliol, demostrades per l’estudiant durant l’estada en pràctiques.

3.6 L’estudiant a la conclusió de les pràctiques ha de realitzar i lliurar a la tutora acadèmica una memòria final de les pràctiques, on hi ha de figurar entre altres les previsions que recull l’article 14 del Reial Decret 592/2014, d’11 de juliol, així com aquelles que pugui determinar la normativa de pràctiques de la Universitat.

3.7 L’avaluació final de les pràctiques correspon a la persona tutora acadèmica, de conformitat amb els criteris d’avaluació que s’estableixen en el conveni específic de col·laboració que es preveu a la clàusula 4 d’aquest conveni, i aquells que també pugui determinar la normativa de pràctiques de la Universitat.

3.8 La realització de les pràctiques no implica en cap cas l’existència d’una relació laboral entre l’estudiant i l’entitat col·laboradora. En l’àmbit de les administracions públiques, entitats de dret públic i altres organismes públics la realització de les pràctiques no podrà tenir la consideració de mèrit per a l’accés a la funció pública ni pot ser computada als efectes d’antiguitat o reconeixement de serveis previs.

3.9 L’entitat col·laboradora ha de donar d'alta a la Seguretat Social a l‘estudiant sempre que aquest en rebi una contraprestació econòmica, qualsevol que sigui el concepte o la forma en què es percebi, segons estableix el Reial Decret 1493/2011, de 24 d’octubre, pel qual es regulen els termes i condicions d’inclusió en el Règim General de la Seguretat Social de les persones que participen en programes de formació, i d’acord amb el contingut de la disposició addicional 25a del Reial Decret Llei 8/2014, de 4 de juliol, d’aprovació de mesures urgents pel creixement, la competitivitat i l’eficiència.

3.10 En el cas que els estudiants no rebin una prestació econòmica, d’acord amb la disposició 52a del Text refós de la Llei general de la Seguretat Social, introduïda pel Reial Decret Llei 2/2023, de 16 de març, de mesures urgents per a l'ampliació de drets dels pensionistes, la reducció de la bretxa de gènere i l'establiment d'un nou marc de sostenibilitat del sistema públic de pensions, de conformitat amb la modificació efectuada per l’article 212 del Reial Decret Llei 5/2023, de 28 de juny, a partir de l'1 de gener de 2024, la Universitat assumirà el cost i la gestió de donar d'alta al sistema de seguretat social als i les estudiants que desenvolupin les pràctiques acadèmiques curriculars no remunerades. A aquest efecte, l’entitat col·laboradora comunicarà de forma immediata a la Universitat Autònoma de Barcelona dels dies d’absència programada de l’estudiant així com els dies que no hagi pogut assistir a la realització de les pràctiques amb motiu de la seva baixa de conformitat amb el què disposa la disposició 52a del Text refós de la Llei General de la Seguretat Social, introduïda pel Reial Decret Llei 2/2023 abans esmentat.

En qualsevol cas, sempre que les pràctiques que realitzi la persona estudiant siguin de caràcter extracurricular, l’estudiant de la UAB haurà de percebre una aportació econòmica per part de l’entitat col·laboradora en concepte d’ajut a l’estudi. Aquest ajut no pot ser inferior a la quantitat aprovada pel Consell Social de la UAB cada curs acadèmic i que està inclosa dins de les tarifes del Servei d’Ocupabilitat de la UAB com a ajut a l’estudi per a les persones estudiants en pràctiques extracurriculars.

3.11 L’entitat col·laboradora ha d’informar l’estudiant en pràctiques de la normativa de seguretat i prevenció de riscos laborals. Així mateix, l’entitat col·laboradora es compromet a tractar les dades de l’estudiant d’acord amb la normativa reguladora de les dades de caràcter personal i a facilitar a l’estudiant les dades necessàries per tal que pugui exercir els drets d’accés, rectificació, cancel·lació i oposició.

3.12 L’entitat col·laboradora abonarà a la Universitat l’import corresponent en concepte de despeses per cobrir el manteniment del servei i els seus costos de gestió, sempre que es determini en el conveni específic de col·laboració.

3.13 L’estudiant té dret a la propietat intel·lectual i industrial de les tasques, investigacions dutes a terme, o dels resultats obtinguts en els termes establerts a la legislació reguladora de la matèria.

**Quart. Condicions particulars de realització de les pràctiques**

4.1 El conveni específic de col·laboració al qual es refereix l’acord primer ha d’incloure una clàusula en la qual l’estudiant manifesta que coneix i accepta de forma expressa les condicions de realització de les pràctiques i es compromet a complir totes les obligacions que derivin del propi conveni i de la normativa vigent, i a mantenir la confidencialitat i el secret professional en relació amb la informació interna i les activitats de l’entitat col·laboradora.

4.2 En el cas de realització de pràctiques acadèmiques externes curriculars, el conveni específic s’ajustarà a l’annex que s’adjunta en aquest conveni i en el qual s’han d’especificar les dades següents:

1. Identitat de l’estudiant en pràctiques.
2. Modalitat de les pràctiques (curriculars).
3. Projecte formatiu, amb els objectius educatius i les activitats que s’hi han de realitzar.
4. Pla de seguiment de les pràctiques (amb indicació dels informes i/o memòries que ha d’elaborar l’estudiant).
5. Durada, horari i període de realització de les pràctiques.
6. Lloc (centre de treball) de realització de les pràctiques.
7. Identitat de les persones tutores designades per l’entitat col·laboradora i per la Universitat.
8. Criteris d’avaluació.
9. Compromisos de l’estudiant.
10. Especificació que la realització de les pràctiques no implica la constitució de cap vincle laboral entre l’entitat col·laboradora i l’estudiant.
11. Valoració en crèdits, si escau.
12. Quantia i forma de pagament dels ajuts a l’estudi, si escau.
13. Quantia i forma de pagament de despeses de gestió a la Universitat, si escau.

4.3 En el cas de la realització de pràctiques acadèmiques externes extracurriculars, aquest conveni específic de col·laboració es tramitarà a través de la plataforma informàtica NEXUS gestionada pel Servei d’Ocupabilitat de la Universitat Autònoma de Barcelona. Eliminar redactat en el cas de l’opció B) en el *reunits* del conveni, es a dir, en el cas de convenis de pràctiques CURRICULARS d’alumnat d’UNA SOLA FACULTAT.

**Cinquè. Drets i deures de l’estudiant i de les persones tutores**

Durant la realització de les pràctiques acadèmiques externes, l’estudiant tindrà els drets i les obligacions que estableix l’article 9 del Reial Decret 592/2014, d’11 de juliol.

Les persones tutores de l’entitat col·laboradora i de la Universitat tindran els drets i les obligacions previstos en els articles 11 i 12 del Reial Decret 592/2014, d’11 de juliol, respectivament.

**Sisè. Reconeixements derivats de les estades de pràctiques**

6.1 Finalitzada l’estada de pràctiques, i prèvia petició per part de l‘estudiant, l’entitat col·laboradora ha d’emetre un informe acreditatiu de les activitats realitzades, la durada de les pràctiques i el rendiment de l’estudiant.

6.2 El reconeixement de la tasca de la persona designada com a tutora externa per part de la Universitat Autònoma de Barcelona es realitzarà, prèvia petició de la persona interessada, conforme el què disposa la normativa que regula el personal col·laborador docent.

**Setè. Protecció de dades de caràcter personal**

7.1 Les dades personals de la persona designada com a tutor o tutora de l’entitat col·laboradora formen part d’un fitxer de la Universitat Autònoma de Barcelona, amb la finalitat de gestionar el desenvolupament de l’objecte d’aquest conveni i fer el seguiment de l’evolució dels estudiants. De conformitat amb la legislació vigent en matèria de protecció de dades de caràcter personal, les persones designades com a tutores poden exercir els drets d’accés, rectificació, cancel·lació i oposició davant la Secretaria General de la Universitat Autònoma de Barcelona, edifici del Rectorat del campus de Bellaterra de la Universitat Autònoma de Barcelona.

7.2 Les parts es comprometen a tractar les dades personals a les quals tinguin accés amb motiu del desenvolupament del conveni de conformitat amb el que disposa el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i la lliure circulació d’aquestes dades (RGPD), amb compliment dels principis del tractament i la seva licitud, i garantint l’exercici dels drets que el RGPD reconeix a les persones titulars de les dades.

7.3 Així mateix, les parts hauran d’aplicar les mesures tècniques i organitzatives necessàries per garantir la seguretat de les dades, especialment la seva confidencialitat i integritat, i evitar-ne l’alteració, la pèrdua, o els tractaments o accés no autoritzats.

7.4 Les parts signants, com a responsables del tractament, acorden que cadascuna d’elles, en l'àmbit de les seves actuacions, facilitarà a les persones interessades la informació prevista als articles 13 i 14 del RGPD. Així mateix, les persones interessades podran exercir els drets que els reconeix la legislació sobre protecció de dades davant de qualsevol dels signants, cada una de els quals s'obliga a facilitar a l’altra la informació necessària per poder donar resposta, si escau, als drets sol·licitats.

7.5 A aquests efectes, les sol·licituds d’exercici dels drets de les persones interessades es podran dirigir indistintament a les adreces següents:

Per part de la UAB: a la Secretaria General de la Universitat Autònoma de Barcelona, Plaça Acadèmica s/n, Edifici del Rectorat, Campus UAB, 08193-Bellaterra (Cerdanyola del Vallès), Barcelona, e-mail: [sec.general@uab.cat;](mailto:sec.general@uab.cat) o al Delegat de Protecció de Dades de la UAB: Plaça Acadèmica s/n, Edifici del Rectorat, Campus UAB, 08193-Bellaterra (Cerdanyola del Vallès), Barcelona; e-mail: proteccio.dades@uab.cat.

Per part de l’entitat col·laboradora: mitjançant XXXXXXXXXXXXXXXXXXXXXXXXXXXXXXXXX XXXXXXXXXXXXXXXXXXXXXXXXXXXXXXXXXXXXXXX

7.6 Les persones signants declaren haver estat informades i consenten que les dades personals incorporades en aquest document seran tractades per cada responsable del tractament per a l’execució i el seguiment del conveni. Les persones signants podran exercir els seus drets d’accés, rectificació, supressió i oposició al tractament mitjançant escrit dirigit al corresponent responsable del tractament.

**Vuitè. Assegurances**

L'estudiant, bé a través de l'assegurança escolar i/o suplement corresponent, bé a través de les assegurances contractades pel mateix/a estudiant/a o per la Universitat, a aquest efecte, haurà de tenir la cobertura per a la contingència de malaltia i accidents, que inclogui assistència sanitària, així com cobertura per responsabilitat civil (o garantia financera equivalent). Aquestes assegurances estenen la seva vigència al lloc on l’estudiant faci les pràctiques. En cap cas, la UAB proposarà un conveni específic amb una persona estudiant que no tingui cobertura.

**Novè. Vigència**

Aquest conveni entra en vigor a la data de l’última signatura i té una vigència de quatre anys prorrogable per un període de fins a un màxim de quatre anys addicionals, sí així ho acorden expressament les parts.

**Desè. Causes de resolució**

9.1 Les causes de resolució del present conveni de cooperació educativa seran:

1. L’expiració del termini de vigència.
2. El mutu acord de les parts, manifestat per escrit.
3. La impossibilitat sobrevinguda legal o material de donar compliment a l’objecte d’aquest conveni.
4. L’incompliment per qualsevol de les parts d’aquest conveni de cooperació o dels específics que se signin, de les obligacions assumides per aquest conveni, pel conveni específic o per les disposicions aplicables.
5. Les causes previstes a la legislació aplicable.

9.2 L’incompliment dels termes establerts en el present conveni marc, als annexos que se subscriguin a la seva empara i/o a les disposicions legalment aplicables, s’ha de comunicar a la l’altra part amb una antelació mínima de 15 dies, amb la voluntat de rescindir anticipadament el present conveni.

**Onzè. Bona fe contractual**

Les parts signatàries s’obliguen a complir i executar el present conveni sota el principi de bona fe contractual, per aconseguir els objectius proposats en els antecedents, per la qual cosa col·laboraran en tot el que sigui necessari i s’abstindran de fer qualsevol acte que lesioni de manera injustificada els interessos de l’altra part.

**Dotzè. Resolució de conflictes**

Qualsevol controvèrsia que pugui sorgir de l’aplicació, la interpretació o l’execució d’aquest conveni marc, així com dels convenis específics que se subscriguin a la seva empara, s’ha de resoldre de mutu acord entre les parts. Si això no és possible, les parts renuncien al seu propi fur i se sotmeten als jutjats i tribunals de la ciutat de Barcelona.

**Tretzè. Difusió Pública**

La Universitat Autònoma de Barcelona i l’entitat col·laboradora poden fer difusió pública de la subscripció d’aquest conveni, sempre que quedi emmarcada en l'esperit i en la voluntat de col·laboració establerta entre les parts.

**Catorzè. Transparència**

De conformitat amb la legislació vigent sobre transparència, accés a la informació pública i bon govern, les entitats signants, en relació amb aquest conveni, faran pública la informació relativa a les parts signants, l'objecte, la vigència, les obligacions que assumeixen les parts, incloent les econòmiques, i qualsevol modificació que es realitzi.

I, com a prova de conformitat, les dues parts signen aquest conveni, a un sol efecte en la data que figura com a darrera de les signatures electròniques.

|  |  |
| --- | --- |
| Per la Universitat Autònoma de Barcelona  (Signatura i segell) o signatura digital  (Nom i cognoms)  (Càrrec) | Per Nom entitat col·laboradora  (Signatura i segell) o signatura digital  (Nom i cognoms)  (Càrrec) |

**ANNEX:** ADDENDA PER A LA FORMALITZACIÓ DE COL·LABORACIONS ESPECÍFIQUES ENTRE LA **UNIVERSITAT AUTÒNOMA DE BARCELONA I NOM ENTITAT COL·LABORADORA PER A PRÀCTIQUES ACADÈMIQUES EXTERNES CURRICULARS**

|  |
| --- |
| **1. Dades de l’estudiant** |
| **Nom i cognoms:** |
| **Estudis als quals està matriculat:** |
| **DNI/NIE/Passaport:** |
| **Adreça:** |
| **Telèfon i adreça electrònica:** |
| **Número afiliació Seguretat Social :** |

|  |
| --- |
| **2. Dades de les pràctiques** |
| **Tipus de pràctiques:** Curriculars |
| **Centre docent:** |
| **Nom i codi del programa:** |
| **Nombre de crèdits:** ECTS |

|  |
| --- |
| **3. Projecte formatiu** |
| **Objectius educatius, tasques i competències a desenvolupar:** |
| **Competències genèriques:** |
| **Competències específiques:** |
| **Activitats que s’han de desenvolupar:** |

|  |
| --- |
| **4. Durada, horari i període de realització** |
| **Horari:** |
| **Nombre total d’hores:** |
| **Data d’inici i de finalització:** |

|  |
| --- |
| **5. Lloc de realització de les pràctiques** |
| **Centre de pràctiques:** |
| **Adreça:** |

|  |
| --- |
| **6. Tutories** |
| **Per la Universitat**  **Nom i càrrec:**  **Contacte (telèfon i adreça) electrònica):**  **DNI/NIE/Passaport:** |
| **Per l’entitat col·laboradora**  **Nom i càrrec:**  **Contacte (telèfon i adreça) electrònica):**  **DNI/NIE/Passaport:** |

|  |
| --- |
| **7. Pla de seguiment** |
| **Seguiment mitjançant tutories:** |
| **Informe final de la persona tutora de l’entitat: (lliurament)** |
| **Informe final de l’estudiant: (lliurament)** |

|  |
| --- |
| **8. Criteris d’avaluació** |
| **Avaluació final de la persona tutora acadèmica:** |
| **Conseqüències acadèmiques derivades de l’incompliment de les obligacions assumides per l’estudiant (si s’escau):** |

|  |
| --- |
| **9. Ajuts a l’estudi o contraprestació econòmica i costos de gestió, si s’escau** |
| **Quantia:** |
| **Forma de pagament:** |
| **Costos de gestió i/o de manteniment del servei:** |
| **Partida pressupostària:** |

|  |
| --- |
| **10. Declaració de l’estudiant** |
| **L’estudiant declara:**   * Que coneix i accepta totes les condicions de realització de les pràctiques que dimanen del conveni subscrit entre la Universitat Autònoma de Barcelona i Nom entitat col·laboradora, en data XXX, així com les relacionades en aquesta addenda. * Que coneix i accepta que la relació de pràctiques no implica la constitució de cap vincle laboral amb l’entitat col·laboradora. * Que es compromet a complir totes les obligacions que, d’acord amb les condicions descrites en aquest conveni específic de col·laboració, al Conveni Marc i a la normativa aplicable, li són exigibles. * Que es compromet a mantenir la confidencialitat de tota la informació a què tingui accés arran de la seva col·laboració amb Nom entitat col·laboradora, així com a no revelar, difondre o cedir la informació referida a terceres persones, i a complir amb la resta d’obligacions que li corresponen, de conformitat amb la legislació vigent en matèria de protecció de dades. |

En prova de conformitat, signen aquest annex, per triplicat exemplar i a un sol efecte, en la data que consten a les signatures.

Per la Universitat Per l’entitat col·laboradora L’estudiant en pràctiques